Diari Oficial de la Generalitat Valenciana


Sumari del DOGV 6029, del 05-06-2009 (2009/6379)

Bases per a cobrir una plaça d'administratiu d'administració general per concurs oposició de promoció interna.
--------------------------------------------------------------------------------------------------------------

### Dades del document

Número de DOGV
:   6029

Data del DOGV
:   05-06-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/6379


Data del document
:   23-04-2009

Organisme emissor
:   Ajuntament de l'Alqueria d'Asnar

Tipus de document
:   Convocatòria

Descriptors 

:   * Alqueria d'Asnar, l'
    * concurs administratiu

Bases per a cobrir una plaça d'administratiu d'administració general per concurs oposició de promoció interna. [2009/6379]  
Primera. Objecte de la convocatòria  
És objecte d'estes bases la provisió en propietat de la plaça que s'inclou en l'oferta pública d'ocupació corresponent a l'exercici de l'any 2009, aprovada per la Resolució d'Alcaldia de data 23 de març de 2009 i publicada en el Butlletí Oficial de la Província número 73, de data 20 d'abril de 2009, i en el Diari Oficial de la Comunitat Valenciana número 5990, de data 7 d'abril de 2009, les característiques del qual són:  
- Grup: C1. Classificació: administratiu; subescala: administració general; nombre de vacants: una; denominació: administratiu d'administració general.  
La plaça esmentada està adscrita a secretaria intervenció i les funcions que té encomanades són les següents: tasques administratives de tràmit i col·laboració com són les de transcripció a llibres oficials de resolucions i decrets d'Alcaldia; llibres d'actes de sessions plenàries i òrgans col·legiats; notificacions; mecanització d'operacions comptables; mecanització ordres de pagament, confecció i elaboració de nòmines, etc.  
El sistema selectiu triat és de concurs oposició per promoció interna.  
Segon. Condicions d'admissió d'aspirants  
Per a poder participar en el procés selectiu serà necessari complir els requisits següents:  
a) Tindre la condició de funcionari de carrera de l'Ajuntament de l'Alqueria d'Asnar, pertanyent a la subescala d'auxiliar administratiu i grup de classificació C2.  
b) Estar en possessió del títol de batxiller superior o equivalent, o tindre una antiguitat de 10 anys en cos o escala del grup C2 (antic grup D) o de cinc anys i la superació d'un curs específic de formació.  
c) Tindre la nacionalitat espanyola sense perjuí del que disposa l'article 57 de la Llei 7/2007, de 12 d'abril, de l'Estatut Bàsic de l'Empleat Públic.  
d) Posseir la capacitat funcional per a l'exercici de les tasques.  
e) Tindre complits 16 anys i no excedir, si és el cas, de l'edat màxima de jubilació forçosa. Només per llei podrà establir-se una altra edat màxima, diferent de l'edat de jubilació forçosa, per a l'accés a l'ocupació pública.  
f) No haver sigut separat per mitjà d'expedient disciplinari del servici de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a què exercien en el cas del personal laboral, en el qual haguera sigut separat o inhabilitat. En el cas de ser nacional d'un altre estat, no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca, en el seu estat, en els mateixos termes l'accés a l'empleat públic.  
g) Posseir la titulació exigida.  
Tercer. Forma i termini de presentació d'instàncies  
Les sol·licituds per a prendre part en les corresponents proves d'accés en què els aspirants faran constar que compleixen les condicions exigides en estes bases generals per a la plaça a què s'opte, es dirigiran a l'alcalde president de l'Ajuntament, i es presentaran en el registre d'entrada d'este Ajuntament en el termini de 20 dies naturals comptadors a partir de l'endemà de la publicació de l'anunci de la convocatòria en el Boletín Oficial del Estado.  
En relació amb la presentació, caldrà estar al que disposa l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Les bases íntegres es publicaran en el Butlletí Oficial de la Província d'Alacant, i un extracte d'estes en el Diari Oficial de la Comunitat Valenciana, si és el cas, en altres diaris oficials o tauler d'anuncis municipal.   
La sol·licitud haurà d'anar acompanyada per:  
- Fotocòpia del DNI o, si és el cas, passaport.  
- Documents acreditatius dels mèrits i circumstàncies al·legats.  
Quart. Admissió d'aspirants  
Expirat el termini de presentació d'instàncies, l'Alcaldia dictarà una resolució en el termini d'un mes, declarant aprovada la llista provisional d'admesos i exclosos. En la dita resolució que es publicarà en el Butlletí Oficial de la Província d'Alacant i en el tauler d'edictes de l'Ajuntament, s'assenyalarà un termini de 10 dies hàbils per a esmena.  
Transcorregut el termini d'esmena, l'Alcaldia s'aprovarà la llista definitiva d'aspirants admesos i exclosos, que es publicarà en el Butlletí Oficial de la Província i al tauler d'edictes de l'Ajuntament. Així mateix, s'anunciarà en el Butlletí Oficial de la Província el dia, hora i lloc en què hauran de realitzar-se totes les proves.   
Cinqué. Tribunal qualificador  
Els òrgans de selecció seran col·legiats i la seua composició haurà d'ajustar-se als principis d'imparcialitat i professionalitat dels seus membres, i es tendirà, així mateix, a la paritat entre dona i home.  
El personal d'elecció o de designació política, els funcionaris interins i el personal eventual no podran formar part dels òrgans de selecció.  
La pertinença als òrgans de selecció serà sempre a títol individual, i esta no es podrà tindre en representació o per compte de ningú.  
El nombre dels membres del tribunal no serà mai inferior a cinc, així mateix, la seua composició serà predominantment tècnica i els vocals hauran de posseir titulació o especialització iguals o superiors a les exigides per a l'accés a les places convocades.  
El tribunal qualificador estarà constituït per:  
- President.  
- Secretari.   
- Vocals que determine la convocatòria.  
L'abstenció i recusació dels membres del tribunal serà de conformitat amb l'article 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Sisena. Sistemes de selecció i desenvolupament dels processos  
Procediment de selecció: el procediment de selecció dels aspirants constarà de les fases següents:   
- Oposició.  
- Concurs.  
Fase oposició: la fase d'oposició consistirà en la realització de dues proves d'aptitud eliminatòries i obligatòries per als aspirants.  
L'exercici de les proves serà obligatori i eliminatori, i es qualificaran fins a un màxim de 20 punts i seran eliminats els aspirants que no aconsegueixen un mínim de 10 punts en el global de les proves d'aptitud. La puntuació de cada un dels exercicis es trobarà calculant la mitjana aritmètica de les puntuacions atorgades per cada un dels membres del tribunal.  
L'ordre d'actuació dels aspirants s'iniciarà alfabèticament pel primer de la lletra que resulte determinada en el sorteig que se celebre a este efecte.   
Primera prova d'aptitud. Consistirà a contestar per escrit a un nombre mínim de cinc preguntes i no superior a 10, tipus test de quatre respostes alternatives sobre les matèries comunes de la plaça.  
Segona prova d'aptitud. Consistirà a resoldre un supòsit pràctic sobre les matèries específiques de la plaça i, especialment relacionades amb les funcions encomanades.  
Matèries comunes. Estarà dividida en les àrees següents:  
I. Dret administratiu general, amb les unitats següents:  
1. Les fonts del dret administratiu. La jerarquia de les fonts. L'acte administratiu: concepte, classes i elements. Eficàcia i validesa dels actes administratius. Revisió, anul·lació i revocació. El principi de legalitat en l'actuació administrativa.  
2. El procediment administratiu com a garantia formal. La Llei de Règim Jurídic de les Administracions Públics i del Procediment Administratiu Comú: contingut i àmbit d'aplicació. La iniciació, ordenació, instrucció i terminació del procediment.  
3. Els recursos administratius: conceptes i classes. Recursos d'alçada, reposició i extraordinari de revisió. La jurisdicció contenciosa administrativa.  
4. Els contractes administratius: conceptes i classes. Estudi dels seus elements. El seu compliment. La revisió de preus i altres alteracions contractuals. Incompliment dels contractes administratius.  
II. Gestió de personal, amb les unitats següents:  
1. El personal al servici de les administracions públiques. Règim jurídic. El personal funcionari: funcionaris de carrera i funcionaris d'ocupació. La selecció dels funcionaris. Programació i oferta d'ocupació pública. El registre central de personal. Accés a l'ocupació pública i provisió de llocs de treball de les persones amb discapacitat.  
2. Adquisició i pèrdua de la condició de funcionari. Situacions dels funcionaris. Supòsits i efectes de cada una d'estes.  
3. Provisió de llocs de treball en l'administració de l'estat. Els deures i drets dels funcionaris. La promoció professional.  
4. Les incompatibilitats. Règim disciplinari: faltes, sancions i procediment. El règim de la seguretat social dels funcionaris.   
5. El personal laboral al servici de les administracions públiques. Selecció. Drets, deures i incompatibilitats. El contracte laboral: contingut, duració i suspensió. Negociació laboral, conflictes i convenis col·lectius.  
Matèries específiques (funcions de la plaça)  
III. Gestió financera:  
1. El pressupost: concepte. Els principis pressupostaris. El cicle pressupostari. La hisenda pública local. Ingressos. Tributs. Preus públics.  
2. El pressupost de les corporacions locals: concepte i estructura. Els crèdits pressupostaris: característiques. Les modificacions pressupostàries: crèdits extraordinaris i suplements de crèdit. Ampliacions de crèdit. Generacions de crèdit. Transferències de crèdit. Incorporacions de crèdit.  
3. El procediment administratiu d'execució del pressupost de despesa. Òrgans competents. Fases del procediment i els seus documents comptables. Compromisos de despesa per a exercicis posteriors. L'ordenació del pagament: concepte i competència. Realització del pagament: modes i perceptors.  
4. Les retribucions dels funcionaris públics i del personal laboral al servici de l'administració pública. Nòmines: estructura i normes de confecció. Altes i baixes: la seua justificació. Retribucions bàsiques: sous, triennis, pagues extraordinàries. Retribucions complementàries i altres remuneracions. Meritació i liquidació de drets econòmics. El pagament de les retribucions del personal en actiu. Formes de pagament.  
5. Contractes administratius típics i gestió de subvencions. Procediments, formes d'adjudicació. Relació amb l'execució pressupostària.  
Fase concurs:  
a) Titulació acadèmica:  
Per tindre una titulació superior a la necessària per a optar a la plaça d'administratiu d'administració general:  
- Títol de llicenciat universitari: 2 punts.  
- Títol de diplomat universitari: 1,50 punts.  
b) Cursos de formació:  
Per la realització de cursos de formació organitzats o homologats per l'Institut Valencià d'Administració Pública sobre comptabilitat, a raó de:  
- Entre 10 i 20 hores de duració: 0,50 punts.  
- Entre 21 i 50 d'hores de duració: 1 punt.  
- Entre 51 i 100 hores de duració: 1,75 punts.  
- Més de 100 hores: 2,50 punts.  
Per la realització de cursos de formació sobre maneig i funcionament de programes de comptabilitat pública en l'administració local, a raó de:  
- Fins a 10 hores de duració: 0,50 punts.  
- Entre 11 i 20 hores de duració: 1 punt.  
- Entre 21 i 50 hores de duració: 1,75 punts.  
Per la realització de cursos de formació organitzats o homologats per l'Institut Valencià d'Administració Pública sobre qualsevol matèria, a raó de:  
- Fins a 10 hores de duració: 0,15 punts.  
- Entre 11 i 20 hores de duració: 0,25 punts.  
- Entre 21 i 40 hores de duració: 0,35 punts.  
- Entre 41 i 50 hores de duració: 0,50 punts.  
- Entre 51 i 100 hores de duració: 1,10 punts.  
Per la realització de cursos de formació impartits per universitats públiques o altres organismes públics, a raó de:  
- Fins a 100 hores de duració: 0,50 punts.  
- Entre 101 i 200 hores de duració: 1 punt.  
- Entre 201 i 300 hores de duració: 1,75 punts.  
- Més de 300 hores de duració: 2,25 punts.  
c) Coneixements de valencià:  
Certificats expedits per la Junta Qualificadora de Coneixements de Valencià, d'acord amb l'escala següent:  
- Certificat de coneixements orals: 0,50 punts.  
- Certificat de grau elemental: 1 punt.  
- Certificat de grau mitjà: 1,50 punts.  
- Certificat de grau superior: 2 punts.  
La fase de concurs tindrà una puntuació màxima de 10 punts. Aquells cursos la valoració dels quals per part del Ministeri de les Administracions Públiques (segons art. 1.d de l'ordre del dit ministeri de data 10 d'agost de 1994), siga superior a l'establit en les presents bases, es puntuarà d'acord amb la puntuació establida pel ministeri.  
Sèptim. Qualificació  
La puntuació de tots els exercicis serà de 0 a 10 punts resultant eliminats els aspirants que no arriben a 5 punts.  
La qualificació final serà la següent:  
Sistema concurs oposició: serà la suma dels punts obtinguts en la fase d'oposició i l'obtinguda en la fase de concurs.  
Sistema oposició: suma de punts de tots els exercicis dels aspirants aprovats en la fase d'oposició.  
Octau. Relació d'aprovats, presentació de documents i nomenament.  
Una vegada acabada la qualificació dels aspirants, el tribunal farà pública la relació d'aprovats per ordre de puntuació al tauler d'edictes de l'Ajuntament, i es requerirà que el nombre d'aprovats no sobrepasse el nombre de places vacants convocades. La relació dita s'elevarà al president de la corporació, que la publicarà en el Butlletí Oficial de la Província.  
Els aspirants proposats aportaran davant de l'administració, dins del termini de 20 dies naturals des que es publica en el tauler d'edictes de l'Ajuntament i en el Butlletí Oficial de la Província, els documents acreditatius de les condicions de capacitat i requisits exigits en la convocatòria.  
Els que dins del termini indicat, i excepte els casos de força major, no presentaren la documentació o d'esta es deduïra que no tenen algun dels requisits exigits, no podran ser nomenats, i quedaran anul·lades totes les seues actuacions, sense perjuí de la responsabilitat en què pogueren haver incorregut per falsedat en les seues sol·licituds de participació.  
Els que tingueren la condició de funcionaris públics estaran exempts de justificar les condicions i requisits ja acreditats per a obtindre el seu anterior nomenament havent de presentar únicament certificació del Ministeri o organisme de què depenguen, acreditant la seua condició i la resta de circumstàncies que consten en el seu expedient personal.  
La condició de funcionari de carrera s'adquireix pel compliment successiu dels requisits següents:  
a) Superació del procés selectiu.  
b) Nomenament per l'òrgan o autoritat competent, que serà publicat en el Diari Oficial de la Comunitat Valenciana.  
c) Acte d'acatament de la constitució i, si és el cas, de l'estatut d'autonomia corresponent i de la resta de l'ordenament jurídic.  
d) Presa de possessió dins del termini que s'establisca.  
A l'efecte del que disposa l'apartat 1.b anterior, no podran ser funcionaris i quedaran sense efecte les actuacions relatives als que no acrediten, una vegada superat el procés selectiu, que reuneixen els requisits i condicions exigits en la convocatòria (article 62 de la Llei 7/2007, de 12 d'abril, de l'Estatut Bàsic de l'Empleat Públic).  
Nové. Incidències  
Estes bases i convocatòria podrà ser impugnada de conformitat amb el que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
L'Alqueria d'Asnar, 23 d'abril de 2009.- L'alcalde: Francisco Jaime Pascual Pascual.